মৎস্যবিদ্যা
মৎস্যবিদ্যা জীববিজ্ঞানের অন্যতম একটি শাখা যেখানে মাছ নিয়ে অধ্যয়ন করা হয়। মৎস্যবিদ্যায় মূলত মাছের জীবতত্ত্ব অর্থাৎ উৎপত্তি, বিবর্তন, শ্রেণিবিন্যাস, অঙ্গসংস্থানবিদ্যা, শারীরতত্ত্ব, বাস্তুতন্ত্র, কোষতত্ত্ব, কলাতত্ত্ব, জেনেটিক্স ইত্যাদি নিয়ে বিজ্ঞান ভিত্তিক পাঠ ও গবেষণা করা হয়। বিশ্বব্যাপী প্রায় ৫০০ মিলিয়ন মানুষ অর্থনৈতিক ভাবে মৎস্যের উপর নির্ভরশীল।  ২০১৬ সালে ১৭১ মিলিয়ন টন মাছ উৎপাদিত হয়েছিল, কিন্তু অতিরিক্ত মাছ ধরা একটি ক্রমবর্ধমান সমস্যা - যা কিছু জন সংখ্যায় হ্রাসের কারণ।